Kõik lapsevanemad armastavad paksu beebit. Sellisel juhul on meil põhjust kiita lapse head isu ning katta beebi Buddha-kõht õrnade suudlustega. Miks ka mitte. Beebi põsed peaksid võimaldama näpistamist ning põlvedes olema ümarad lohud - tema põhitegevuse peaksid moodustama piima imemine ja magamine. Kui priskest titast kasvab aga järgemööda trullakas pisipõnn ja jässakas eelkooliealine, siis tekib küsimus, mis piirist alates muutub topeltlõug beebirasva märgist läheneva ülekaalulisuse sümboliks?